section_heading: Povijest kluba
paragraph_text: Kroz vrijeme svoga postojanja aeroklub je uspio organizirati niz međunarodnih manifestacija kao što su: Europsko i Svjetsko modelarsko prvenstvo osamdesetih godina, modelarska prvenstva Livno kup devedesetih godina, te jedriličarska natjecanja Livno Glide Cup, Livno Adria Cup te kvalifikacijsku utrku Sailplane Grand Prix 2019. Organizirani su mnogi modelarski i jedriličarski kampovi na kojima su piloti stjecali nova iskustva i prvi puta poletjeli samostalno. Volju i potencijal članova aerokluba su prepoznale i lokalne vlasti, HB županija i Općina Livno, te su uz pomoć Europske unije sudjelovale u izgradnji novih objekata na aerodromu. Tako je aeroklub 2013. godine dobio novi hangar, a tijekom 2015/16. godine i nove asfaltne manevarske površine.